open-index/open-wikipedia-markdown huggingface dataset:
Lie to Me

**Lie to Me** voi tarkoittaa seuraavia:

* Lie to Me, *[[Paljastavat valheet]]*, yhdysvaltalainen televisiosarja
* Lie to Me, Bon Jovin kappale vuodelta 1995
* Lie to Mie, Mikolas Josefin kappale, Tšekin edustaja Eurovision laulukilpailussa 2018
Qazax

**Qazax** () on kaupunki Azerbaidžanin länsiosassa Kaukasusvuoriston reuna-alueella. Se sijaitsee Kuran sivujoen Ağstafan varrella 470 kilometriä Bakusta luoteeseen. Kaupunki on Qazaxin piirin keskus. Sen kautta kulkee Bakun ja Georgian rajan välinen M1-valtatie. Asukkaita on 21&nbsp;100 henkeä (vuonna 2010).

Qazax oli aikoinaan puoli-itsenäinen sulttaanikunta. Vuonna 1801 se liitettiin Georgian mukana Venäjään. Sulttaanikunta lakkautettiin vuonna 1819. Vuonna 1867 perustettiin Jelizavetpolin lääniin kuulunut Qazaxin kihlakunta. Vuonna 1909 Qazaxista tuli kaupunki.

Nykyään Qazax on maatalousalueen keskus, jossa on lähinnä elintarvike- ja jalostusteollisuutta. Kaupunki tunnetaan siellä kudotuista matoista. Nähtävyyksiin kuuluvat vuonna 1902 rakennettu moskeija, 1900-luvun alun İsrafil ağan sauna ja opettajaseminaarin rakennus vuodelta 1910. Qazaxissa on historiallinen museo, taidegalleria sekä Molla Pənah Vaqifille ja Molla Vəli Vidadille omistettu museo.

## Lähteet

## Aiheesta muualla
* Azerb.com: Qazax (Kazakh, Gazakh)
Barlavento

**Barlaventon saaret** () on saariryhmä Kap Verden pohjoisosassa, Atlantin valtamerellä.
Ilmasto on kuuma. Alhaisen sademäärän vuoksi saaristo kärsii pitkäkestoisesta kuivuudesta.

Saariryhmän kuusi pääsaarta ovat Boa Vista, Sal, Santa Luzia (asumaton saari), Santo Antão, São Nicolau ja São Vicente. Pienempiä, asumattomia saaria ovat Branco (Ilhéu Branco) ja Raso (Ilhéu Raso). Perustietoja saaristosta saa oheisesta taulukosta:



São Vicenten saaren Mindelon kaupungin Porto Grande on Kap Verden keskeisin kauppasatama. Asutuilla saarilla on maantieverkosto. Barlaventon saarilla on kolme kansainvälistä lentoasemaa (Sal: Aeroporto Internacional Amílcar Cabral (SID) 3,0 kilometrin kiitotiellä; São Vicente: Aeroporto Internacional Cesária Évora (VXE) 2,0 kilometrin kiitotiellä ja Boa Vista: Aeroporto Internacional Aristides Pereira (BVC) 2,1 kilometrin kiitotiellä) sekä  yksi kansallinen lentoasema  São Nicolaun saarella. 

## Lähteet
* 

### Viitteet
Dédalo

**Dédalo** (kreik. Daidalos, lat. Daedalus) voi tarkoittaa seuraavia:

* Dédalo, vuonna 1921 rakennettu Espanjan laivaston vesilentokoneiden ja sulkupallojen emälaiva
* SNS Dédalo, vuonna 1967 rakennettu Espanjan laivaston lippulaiva
Almirante Latorre

**Almirante Latorre** on ollut neljän Chilen laivaston aluksen nimenä.
*Almirante Latorre (1913), Almirante Latorre -luokan taistelulaiva
*Almirante Latorre (1971), Tre Kronor -luokan risteilijä
*Almirante Latorre (1986), County-luokan hävittäjä
*Almirante Latorre (2005), Jacob van Heemskerck -luokan ohjusfregatti
Turun yliopiston kuoro

**Turun yliopiston kuoro ry** (ent. *Turun yliopiston ylioppilaskunnan kuoro ry*; *TYYn kuoro*), on noin 60 laulajan sekakuoro, joka on perustettu vuonna 1987. Laulajia on kaikista Turun yliopiston tiedekunnista ja myös yliopiston ulkopuolelta. Kuoron taiteellisena johtajana on tammikuusta 2024 alkaen toiminut Petrus Marjanen.

Kuoron ohjelmisto koostuu pääasiassa monenlaisista a cappella -teoksista renessanssista nykypäivään. Kuoro konsertoi Turussa useita kertoja vuodessa. Perinteiksi ovat muodostuneet vapun jälkeisen kevätkonsertin lisäksi myös kvartettikonsertti tammikuussa sekä adventtikonsertti joulukuussa.

Turun yliopiston kuoro on vuosien varrella vakiinnuttanut asemansa akateemisen lauluperinteen vaalijana Turun yliopistossa ja ylioppilaslaulut sekä juomalaulut kuuluvat kuoron vakio-ohjelmistoon. Kuoro on saavuttanut tärkeän paikan osana yliopiston ja ylioppilaskunnan vuosijuhlia ja muita tilaisuuksia. Kuoron piirissä toimii myös useita pienryhmiä, joiden esiintymisistä on tullut suosittuja ohjelmanumeroita niin yksityistilaisuuksissa kuin yritysten ja yhteisöjenkin juhlissa.

Ennen lokakuuta 2013 kuoron nimi oli Turun yliopiston ylioppilaskunnan kuoro.

## Kilpailut
* 2025 Tampereen Sävelen kuorokatselmus
** Yksi kultaleima
*
* 2019 Tampereen Sävelen kuorokatselmus
** Kaksi kultaleimaa
*
*
* 2018 Kaunas Cantat, Kaunas, Liettua
** 2. sija, Choras.lt -yhdistyksen palkinto mielenkiintoisimmasta ohjelmistosta sekä Liettuan säveltäjien liiton palkinto parhaasta uuden musiikin teoksen tulkinnasta
*
*
*2011 Tampereen Sävelen kuorokatselmus
** Yksi kultaleima
**
* 2010 Rimini International Choral Competition, Rimini, Italia
**5. sija, sekakuorosarja
**
* 2006 Coleraine International Choral Festival, Coleraine, Pohjois-Irlanti
**Voitti sekakuorosarjan ja koko kilpailun parhaan kuoron palkinnon
**Turun yliopiston kuoron lauluyhtyeet Kanske. ja Slavonic Tractor voittivat omien sarjojensa pääpalkinnot

## Levytyksiä
**Valoa* (2008)
**Pikavuaro Turkku* (2004)
**Juoma janon sammuttaa* (2002)
**Pelkkää ilmaa* (2001)
**Calme des Nuits* (1997)

## Lähteet

## Aiheesta muualla
*Turun yliopiston kuoro
Vårfrukyrkan (Enköping)

**Vårfrukyrkan** (suomeksi myös **Mariankirkko**) on Enköpingissä sijaitseva keskiaikainen kirkkorakennus. Kirkko rakennettiin 1100-luvulla alun perin kuorikirkoksi, jossa oli neliön yläpuolella oleva torni; vastaavanlaiset kirkot sijaitsevat Sigtunassa ja Vanhassa Uppsalassa. 1400-luvulla valmistui tähtiholvi ja kuorin laajennus. Vuonna 1839 rakennettiin nykyinen puinen torni. Kirkossa on sekä jäänteitä keskiaikaisista maalauksista että uudempia, C. W. Pettersonin maalauksia vuodelta 1904.

## Lähteet

## Aiheesta muualla

* Bebyggelseregistret: Vårfrukyrkan
Vårfrukyrkan

**Vårfrukyrkan** (suom. *meidän rouvamme kirkko*) on useiden Ruotsissa sijaitsevien Neitsyt Marialle pyhitettyjen kirkkorakennusten nimi:

*Vårfrukyrkan, kirkko Enköpingissä
*Vårfrukyrkan, kirkko Uppsalassa
*Vårfrukyrkan, kirkko Skänningessä
*Vårfrukyrkan, kirkko Göteborgissa
*Vårfrukyrkan, kirkko Tukholmassa

## Katso myös

* Notre Dame
Albert Celades

**Albert Celades López** (s. 29. syyskuuta 1975 Barcelona, Barcelona, Espanja) on espanjalainen entinen jalkapalloilija ja nykyinen valmentaja. Hän on toiminut viimeksi Valencian päävalmentajana.

Celades edusti urallaan sekä Barcelonaa että Real Madridia. Hän saavutti useita mestaruuksia molemmissa seuroissa.

## Ura
Celades oli pelipaikaltaan keskikenttäpelaaja. Hän pelasi yleensä puolustavassa roolissa.

Celades oli Barcelonan kasvatti. Ensimmäiset miesten pelinsä hän pelasi seuran B-joukkueessa. Barcelonan edustusjoukkueessa Celades pelasi vuosina 1995–1999. Hän saavutti seuran riveissä muun muassa kaksi Espanjan-mestaruutta ja Cup-voittajien cupin voiton.

Real Madridia Celades edusti vuosina 2000–2003 ja 2004–2005. Hän saavutti seuran riveissä muun muassa kaksi Espanjan-mestaruutta sekä Mestarien liigan ja Intercontinental Cupin voitot.

Celades edusti kotimaassaan myös Celta Vigoa ja Real Zaragozaa sekä ulkomailla ranskalaista Bordeaux'ta, yhdysvaltalaista New York Red Bullsia ja hongkongilaista Kitcheeta. Espanjan maajoukkueessa hän pelasi vuosina 1998–2000 neljä ottelua. Celades edusti Espanjaa 1998 MM-kilpailuissa. Lisäksi hän pelasi joitakin otteluita epävirallisessa Katalonian maajoukkueessa.

## Saavutukset
### Barcelona
*Espanjan-mestaruus 1998, 1999
*Espanjan cup 1997, 1998
*Espanjan supercup 1996
*Cup-voittajien cup 1997
*UEFA Super Cup 1997
### Real Madrid
*Espanjan-mestaruus 2001, 2003
*Espanjan supercup 2001, 2003
*Mestarien liiga 2002
*UEFA Super Cup 2002
*Intercontinental Cup 2002
Strings ’n’ Stripes

**Strings 'n' Stripes** on saksalaisen The Baseballs -yhtyeen toinen albumi. Se julkaistiin 15. huhtikuuta 2011.  Levy nousi julkaisuviikollaan Suomen virallisen listan sijalle 3. Se saavutti seuraavalla viikolla korkeimman sijoituksensa nousten listan toiselle sijalle pysyen listalla yhteensä 9 viikon ajan.  Levyn ensimmäisenä singlenä kuullaan 50 Centin kappale "Candy Shop" .

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

### Deluxe Editionin bonuskappaleet
#  
# 
# 
# 
# 

## Arvostelut
* Allmusic: 

## Lähteet

## Aiheesta muualla
* Albumin esittely The Baseballsin sivustolla
Eric Wynalda

**Eric Boswell Wynalda** (s. 9. kesäkuuta 1969 Fullerton, Kalifornia) on yhdysvaltalainen entinen jalkapalloilija.

Wynaldaa pidetään yhtenä sukupolvensa parhaista yhdysvaltalaisista pelaajista. Hänet on valittu Yhdysvaltain maajoukkueen parhaaksi pelaajaksi 1990-luvulla. Wynalda valittiin Yhdysvaltain vuoden jalkapalloilijaksi vuonna 1996 sekä maajoukkueen vuoden pelaajaksi vuosina 1992 ja 1996. Vuonna 2004 hänet valittiin Yhdysvaltain jalkapallon Hall of Famen jäseneksi.

## Ura
Wynalda oli pelipaikaltaan hyökkääjä. Hänet tunnettiin hyvänä maalintekijänä.

Wynalda pelasi Yhdysvaltain maajoukkueessa 106 ottelua ja teki niissä 34 maalia vuosina 1990–2000. Hän on Yhdysvaltain maajoukkuehistorian neljänneksi paras maalintekijä (tilanne kesällä 2018). Wynalda edusti Yhdysvaltoja MM-kilpailuissa vuosina 1990, 1994 ja 1998. Hän oli lisäksi voittamassa Yhdysvaltain riveissä CONCACAF Gold Cupia vuonna 1991.

Wynalda edusti MLS:ssä San Jose Clashia vuosina 1996–1998, Miami Fusionia vuosina 1999–2000, New England Revolutionia vuosina 2000–2001 ja Chicago Firea vuonna 2001. Hän teki MLS:n historian avausmaalin vuonna 1996.

Vuosina 1992–1996 Wynalda pelasi Saksassa Bundesliigassa ja 2. Bundesliigassa seuroinaan Saarbrücken ja Bochum. Hän pelasi seuratasolla lisäksi Meksikossa ja Yhdysvaltain muissa sarjoissa.

## Lähteet
Helvetilliset

**Helvetilliset** () on vuonna 1962 ilmestynyt yhdysvaltalainen kauhuelokuva. Elokuvan ohjasi Herk Harvey ja käsikirjoituksen teki John Clifford Harveyn kanssa. Pääosaa näyttelee Candace Hilligoss. 

Elokuva kuvattiin Kansasin Lawrencessa ja Utahissa, paljolti amatöörivoimin ja hyvin pienellä budjetilla. Elokuva on silti kokeellisen kunnianhimoinen ja esimerkki tehokkaan toimivasta kauhuelokuvasta ilman verenvuodatusta tai läkähdyttävän tiukkaa leikkausta. 

Elokuvan herättämä kiinnostus elokuvateatterilevityksessä jäi vähäiseksi Yhdysvalloissa, mutta televisiolevityksessä elokuvan saama huomio oli merkittävästi suurempaa.

## Juoni

Mary Henry (Hilligoss) joutuu ystävättäriensä kanssa auto-onnettomuuteen, josta vain Mary selviää hengissä. Arki ei kuitenkaan enää ole sama Marylle, joka tuntee syyllisyyttä selviytymisestään.

## Lähteet

## Aiheesta muualla
* 

* Carnival of Souls katsottavissa/ladattavissa Internet Archivessa
* Maskula, Tapani: Carnival of Souls (1962) – Helvetilliset. *Elitisti* 21.3.2017.
Sceaux

**Sceaux** voi viitata seuraaviin Ranskan kuntiin:
* Sceaux (Yonne), Yonnen departementissa
* Sceaux (Hauts-de-Seine), Hauts-de-Seinen departementissa
* Sceaux-d'Anjou, Maine-et-Loiren departementissa
* Sceaux-du-Gâtinais, Loiret'n departementissa
* Sceaux-sur-Huisne, Sarthen departementissa
Jason Ritter

**Jason Morgan Ritter** (s. 17. helmikuuta 1980) on yhdysvaltalainen näyttelijä ja edesmenneen näyttelijä John Ritterin ja Nancy Morganin poika. Ehkä parhaiten Ritter tunnetaan Kevin Girardin roolista televisiosarjassa *[[Joanin salaisuus]]* (*Joan of Arcadia*) ja Sean Walkerin roolista NBC:n sarjassa *[[Event]]* (*The Event*). Hän on myös ääninäytellyt päähenkilöä animaatiosarjassa Gravity Falls.

## Filmografia
Timanttiliiga 2010

Vuonna **2010 [[Timanttiliiga]]** järjestettiin ensimmäisen kerran, sillä se korvasi kansainvälisen yleisurheiluliiton IAAF:n aiemmin järjestämän Kultaisen liigan.

## Osakilpailut
Vuoden 2010 järjestäjäpaikkakunnat. Berliinin osakilpailu oli myös ehdolla, mutta IAAF katsoi, ettei hakemus täyttänyt vaadittuja kriteereitä.

## Lajit

### Miehet
#### Ratalajit

#### Kenttälajit

### Naiset
#### Ratalajit

#### Kenttälajit

## Lähteet
* Samsung Diamond League, Results Archive, 2010

### Viitteet
Storyville

**Storyville** oli 1900-luvun alussa punaisten lyhtyjen alue New Orleansin ranskalaiskorttelissa. Kun kaupungin prostituutiota pyrittiin rajoittamaan ja kontrolloimaan, jätettiin kaupungin työntekijä Sidney Storyn ehdotuksesta kaupunkiin yksi alue, jossa prostituutiota sai laillisesti harjoittaa. Vuonna 1897 avattu alue sai ehdottajan mukaan nimen Storyville, mutta asukkaat kutsuivat sitä yksinkertaisesti nimellä ”the District” (”Alue”).

Alue suljettiin virallisesti elokuussa 1917 Yhdysvaltain laivastoministeri Josephus Danielsin aloitteesta. New Orleansissa oli laivaston harjoitusalue, ja laillisen prostituution pelättiin levittävän sukupuolitauteja palveluksessa olevien sotilaiden keskuuteen. Prostituutio jatkui alueella laittomasti kuitenkin 1940-luvulle asti.

Storyville on ollut monien elokuvien värikäs tausta; tunnetuimmat lienevät Louis Malle ohjaama Pretty Baby joka oli Brooke Shieldsin uran merkkipaalu ja sitten jo kaupunginosan laittomaan aikaan sijoittuva Elia Kazanin Pakokauhun vallassa.

Katso myös Lulu White

## Lähteet

## Aiheesta muualla
Victor Berglind

**Victor Berglind** (s. 2. lokakuuta 1992 Karlstad, Ruotsi) on ruotsalainen jääkiekkopuolustaja. Hän on hyökkäävä puolustaja, jonka vahvuuksiin kuuluu pelikäsitys- ja näkemys, kiekonhallinta sekä liike. Berglind laukoo oikealta.

## Ura
### Seuraura
Berglind on Arvika HC:n kasvatti. Hän debytoi sen miesten joukkueessa jo 14-vuotiaana kaudella 2006–2007 Ruotsin II-divisioonassa. Kaudeksi 2008–2009 Berglind siirtyi Brynäs IF:ään, jonka J18- ja J20-junioreita hän edusti. Berglind voitti keväällä 2009 J20 SuperElitin mestaruuden. Kaudella 2009–2010 hän oli tehoilla 6+15=21 Brynäsin J20-joukkueen tehokkain puolustaja. Berglind voitti keväällä J20 SuperElitin hopeaa sekä vahvisti myös J18 Allsvenskanin mestaruuden voittanutta joukkuetta. Hän teki samalla kaudella myös Elitserien-debyyttinsä ja pelasi 11 runkosarjaottelua tehden yhden syöttöpisteen.

Kaudella 2010–2011 Berglind jakoi tehoilla 10+23=33 J20 SuperElitin puolustajien pistepörssin voiton Södertälje SK:n Alexander Ytterellin kanssa. Elitserienin puolella hän pelasi 18 runkosarja ja yhden playoff-ottelun tehden yhden maalin. Berglind teki maaliskuussa 2011 kaksivuotisen jatkosopimuksen Brynäsin kanssa. Kauden 2011–2012 hän pelasi kuitenkin suurimmaksi osaksi lainalla HockeyAllsvenskan-joukkue IF Sundsvallissa, joka kuitenkin putosi kauden päätteeksi Ruotsin I-divisioonaan. Elitserienissä Berglind pelasi kauden aikana viisi ottelua.

### Maajoukkueura

Berglind voitti alle 18-vuotiaiden MM-hopeaa vuonna 2010. Hän jakoi turnauksen puolustajien syöttöpörssin voiton seitsemällä syötöllään Yhdysvaltain Adam Clendeningin kanssa.

## Tilastot

## Lähteet
*
*
*

### Viitteet
Sceaux (Hauts-de-Seine)

**Sceaux** [so] on kunta Ranskassa, Hauts-de-Seinen departementissa. Se kuuluu Pariisin eteläisiin esikaupunkialueisiin, ja siellä oli vuonna 2008 19&nbsp;625 asukasta.

Sceaux’n naapurikunnat ovat etelässä Antony, lännessä Châtenay-Malabry, luoteessa Le Plessis-Robinson, pohjoisessa Fontenay-aux-Roses ja Bagneux sekä idässä Bourg-la-Reine.

## Historia
Sceaux'sta tuli itsenäinen kuntansa vuonna 1203, kun se erotettiin Châtenaystä. Vuonna 1670 ministeri Jean-Baptiste Colbert osti Sceaux’n linnan, ja linnan alueelle rakennettiin uusia rakennelmia ja puisto. Ranskan vallankumouksen aikana linna tuhottiin ja sen alueet muutettiin maatalousoppilaitokseksi. Vuonna 1790 kuntaan valittiin ensimmäinen pormestari.

Rautatie saapui Sceaux'hon vuonna 1846, ja ensimmäinen yhteys kulki Sceaux'sta Pariisin Denfert-Rochereaun rautatieasemalle. Kuntaan nousi paljon uusia rakennuksia, kun sinne muutti Pariisissa junalla työssä käyviä ihmisiä ja pariisilaiset rakensivat maaseutuasuntoja itselleen. Sceaux modernisoitui 1900-luvulla, kun sinne rakennetaan uusia teitä, kirkko ja urheilutiloja. Vuonna 1923 Sceaux siirtyi Seinen departementtiin ja vuonna 1971 Hauts-de-Seineen.

## Lähteet

## Aiheesta muualla

*Kunnan kotisivut
Místico

**Ignacio Almanza** eli **Místico** tai **Sin Cara** (s. 22. joulukuuta 1982) on meksikolainen lucha libre-showpainija. Hänellä oli sopimus WWE:n kanssa vuosina 2011–2013. Místico on paininut myös AAA:ssa. Hänet tunnetaan kuitenkin parhaiten painiajoistaan Consejo Mundial de Lucha Libren (CMLL) promootiossa, jossa hän esiintyi nimellä **Místi**.

## Showpainitietoja

*Pituus: 170 cm
*Paino: 79 kg

***Lopetusliikkeet**
****Místicona**
****La Mística* (Tilt–a–whirl headscissors takedown transitioned into a single arm DDT floated over into a Fujiwara armbar)
****Sin Carana**
***Moonsault Side Slam
***Tilt–a–whirl headscissors transitioned into a single arm DDT
***Nimikkoliikkeet**
**Arm drag, joskus toiselta köydeltä tai tilt–a–whirl headscissors takedown liikkeen jälkeen
***El Péndulo* (Tiger feint kick)
**Hurricanrana, joskus ylimmältä köydeltä tai slingshot-liikkeen jälkeen
**Leg trap sunset flip powerbomb
**Slingshot corkscrew crossbody
**Springboard moonsault
**Superkick
***Sisääntulomusiikki**
**"Me Muero" La 5ª Estaciónilta
**"Ameno" Era'lta
****"Ancient Spirit"** Jim Johnstonilta

## Lähteet
Filosofia räjähti, tulevaisuus palaa

**Filosofia räjähti, tulevaisuus palaa: Vähä katekismus filosofiselle anarkistille** on Jukka Hankamäen kirjoittama kirja vuodelta 2005.

## Sisältö

Teoksessa tarkastellaan anarkismin aatehistoriaa ja filosofiaa Pierre-Joseph Proudhonin, Mihail Bakuninin ja Pjotr Kropotkinin päivistä alkaen sekä päätyen nykyajan libertaarianarkisteina pidettyjen Samuel E. Konkinin, Ayn Randin ja Robert Nozickin aikakaudelle. Lisäksi teoksessa arvioidaan modernin terrorismin syntyä ja internetissä esiintyvää anarkismia.

Hankamäki etenee anarkokommunistisen ideologiakritiikin kautta nykylibertarismin teorioihin sekä päätyy pitämään anarkismin ja filosofian vapausihanteita feyerabendilaisittain samankaltaisina. Teoksessa poiketaan myös taiteellisen ja kirjallisen sekä seksuaalisen anarkismin puolelle. Hankamäki katsoo *vallankumousten* usein institutionalisoituvan paikoilleen mutta pitää poliittisen ja tieteellisen *vallan kumoamista* jatkuvasti toistuvana ”pyörimisliikkeenä” (rotaatioon viittavasta sanasta ”*revolution*”), sillä vallankäytön olemus ja sen kyseenalaistamiseen ohjaavat vaikuttimet pysyvät hänen mielestään ajasta aikaan samoina.

## Vastaanotto

* Janne Rantala kirjoitti *[[Voima (lehti)|Voima]]*-lehdessä, että ”kirjassa kuljetaan pilke silmäkulmassa läpi anarkismin historian sekä tieteen, taiteen, oikeistolibertaristisen ja kommunistisen anarkismin. Pakanafilosofeilta etsitään anarkismin ituja ja ajatteluapua haetaan Hannah Arendtin ja Isaiah Berlinin kaltaisilta liberaalifilosofeilta. Kirjan herkullisinta antia onkin laaja oppineisuus aktivistien vähemmän tuntemilla alueilla.”

* Putte Wilhelmsson kirjoitti *[[Turun Sanomat|Turun Sanomissa]]*, että ”näin pölhöpopulistisin eväin Hankamäki ehkä saisi aikaan lämpimän keskustelun Toni Halmeen kannattajien kanssa jossakin itä-Helsingin lähiökapakassa, tietokirjan aineksia hänellä ei ole.”

* Hankamäki vastasi kirjoituksella, jonka mukaan ”Wilhelmsson on näköjään sulkenut silmänsä ja korvansa siltä tosiasialta, että pyrin luomaan kirjassani puolueettoman ja kiihkottoman katsauksen anarkismin eri muotoihin ulottuen sosialistisista anarkisteista oikeistolaisiin libertaarianarkisteihin”, ja jatkoi, että ”anarkismin hienoimpia ideoita edustavat minulle pasifismi ja rationalismi”.

## Lähteet

## Aiheesta muualla
* 
* Janne Rantala: Yritys anarkismiin . Voima 8/2005.
* Jukka Mikkonen: Filosofisen anarkismin katkeranhilpeä esittely. Kerberos 3/2005. (PDF)
* Putte Wilhelmsson: On se vaan niin väärin. Turun Sanomat 5.10.2006.
* Jukka Hankamäki: Anarkistisesta arviosta Putte Wilhelmssonille. Turun Sanomat 12.10.2006.
Rakkauden välittäjä

** Rakkauden välittäjä: Kulttuurikritiikki ja eettisen ihmisen ideaali Simone Weilin ajattelussa** on Jukka Hankamäen teoreettisen filosofian alaan kuuluva väitöskirja vuodelta 1997.

Kirjassa tarkastellaan ranskalaisen filosofin Simone Weilin (1909–1943) yhteiskunta-ajattelua, etiikkaa ja mystiikkaa. Teoksessa pyritään Weilin ajattelua koskevaan kokonaistulkintaan ja synteesiin. Päähuomio on keskitetty Weilin ja Platonin filosofian yhteyksiin.

Teos on julkaistu laajennettuna ja ajantasaistettuna painoksena vuonna 2006 Like-pokkarien sarjassa nimikkeenään *Rakkauden välittäjä: Kulttuurikritiikki ja eettisen ihmisen idea Simone Weilin ajattelussa*.

## Lähteet

## Aiheesta muualla
*
Yhdystie 2140

**Yhdystie 2140** on tie, joka alkaa Seututien 204 risteyksestä Säkylästä ja etenee Köyliön kautta Kokemäen Peipohjaan. Tien pituus on 21 kilometriä.
Vale-Cushingin oireyhtymä

**Vale-Cushingin oireyhtymä** on sairaus, joka muistuttaa ulkoisesti hyvin paljon Cushingin oireyhtymää. Sen ilmenemismuodot, oireet ja normaalista poikkeava hormonitaso ovat niissä samankaltaiset. Vale-Cushingin oireyhtymä ei kuitenkaan aiheudu Cushingin oireyhtymän tavoin hypotalamus-aivolisäke-lisämunuais-akselin ongelmista vaan on luonteeltaan idiopaattinen.

## Tutkimukset
* Ovatko kortisolin ja kortikotropiinin arvot koholla?
* Onko virtsan 24 tunnin kortisolitaso koholla?
* Deksametasonisuppressiokokeessa seerumin kortisolitaso ei asetu normaaliksi.
* Väheneekö kortisolitason vuorokautinen vaihtelu? (Näin tapahtuu vain oikeassa Cushingin oireyhtymässä.)
* Runsas keskisolutilavuus ja gammaglutamyylitranspeptidaasi saattavat viitata alkoholismiin.
* Munasarjojen monirakkulaoireyhtymä tulisi sulkea pois, koska sen oireet ovat samankaltaiset.

## Erotusdiagnostiikka
* Vale-Cushingin oireyhtymän erottaminen Cushingin oireyhtymästä ei ole helppoa, mutta tähän avuksi on käytettävissä useita menetelmiä.
* Keuhkot, lisämunuaiset ja aivolisäke on monissa tapauksissa aiheellista kuvantaa, koska vale-Cushingin oireyhtymässä ne usein ovat normaalit.
* Jos potilas on alkoholisti, vale-Cushingin oireyhtymässä sairaalaan lähettäminen (ja alkoholin välttäminen) palauttavat kortisoliarvot normaaleiksi muutamassa päivässä, oikeassa Cushingin oireyhtymässä näin ei tapahdu.
* Yksi mahdollinen Cushingin oireyhtymän kaltaisten oireiden aiheuttaja on äärimmäisen harvinainen syöpämuoto, kortisolia tuottava lisämunuaisen karsinooma eli ACC. Siinä lisämunuaisen hyvänlaatuinen kasvain muuttuu pahanlaatuiseksi ja alkaa itse tuottaa kortisolia. Tällöin syntyy Cushingin oireyhtymän kaltaisia oireita. Tauti johtaa kuolemaan, ellei tautia havaita riittävän varhaisessa vaiheessa. ACC saadaan suljetuksi pois vatsan tietokonekerroskuvauksella, jolla saadaan selville lisämunuaisen mahdollisten kasvainten ja leesioiden koko ja sijainti.

## Ennuste
* Vale-Cushingin oireyhtymässä veriarvot ja oireet normalisoituvat nopeasti alkoholinkäytön lopettamisen tai stressin vähentymisen myötä.

## Lähteet
Lush

**Lush** on brittiläinen kosmetiikka-alan yritys, jonka päämaja sijaitsee Poolessa, Dorsetin kreivikunnassa. Lush on levinnyt kansainväliseksi ketjuksi. Suomessa yrityksellä on tällä hetkellä kaksi liikettä, jotka sijaitsevat Helsingissä Asematunnelissa ja Mannerheimintiellä.

Lushin tuotteet ovat käsintehtyjä, ja yritys käyttää tuotteissaan usein luomutasoisia raaka-aineita. Lushin tuotteet ovat vegetaarisia ja suurin osa myös vegaanisia. Lushin periaatteena on voimakas eläinkokeiden vastustaminen, ja sen vuoksi yritys ei testaa mitään tuotteitaan eikä raaka-aineitaan eläimillä. Yritys osallistuu myös usein erilaisiin boikotteihin, joiden avulla se pyrkii vaikuttamaan erilaisten toimijoiden eläinten oikeuksia koskeviin periaatteisiin. Suomen Lush on tukenut muun muassa susien oikeuksia kannattavaa Salakaadot Seis -kampanjaa sekä Oikeutta eläimille -yhdistyksen Tarhauskielto-kampanjaa. 

## Lähteet

## Aiheesta muualla
Filosofiset viuhahdukset

**Filosofiset viuhahdukset: Populaarifilosofisia tekstejä sekseistä, vallasta ja filosofisista liikkeistä** on Jukka Hankamäen kirjoittama esseekokoelma, joka on julkaistu vuonna 2007.

## Sisältö

Teos koostuu kulttuurifilosofisista kirjoituksista, jotka on julkaistu vuosina 1994–2004 *[[Niin & näin]]* -lehdessä, *[[Edistyksellinen tiedeliitto|Tiedepolitiikka]]*-lehdessä, *[[Nuori Voima]]* -lehdessä sekä *[[Sosiologia (lehti)|Sosiologia]]*-lehdessä. Mukana on myös muutamia aiemmin julkaisemattomia esseitä.

Kansitekstin mukaan kirjan ”punaisena lankana on maailmanlaajuiseksi ryöstäytyneen massakulttuurin kriittinen arviointi, ja teoksessa etsitään syitä mediassa ja arkitodellisuudessa yleistyneeseen vauhdin palvontaan.”

Analyysin kohteena ovat tieteelliset, seksuaaliset ja poliittiset valtakulttuurit sekä postmodernit käsitykset sukupuolen katoamisesta.
Kultasiipi

**Kultasiipi** on saksalainen folk- ja metalliyhtye, joka soittaa suomalaisia kansanlauluja. Yhtye on esiintynyt myös Suomessa. Kultasiipi on levyttänyt oman versionsa muun muassa kappaleesta "Ievan Polkka". Yhtyeen debyyttialbumi ilmestyi vuonna 2009. 

## Diskografia
* 
* 
* 

## Kokoonpano
Yhtyeen kokoonpano koostuu laulajaa lukuun ottamatta naisista.

* Tillmanus - laulu
* Physaris - kitara
* Olut Tynnyri - kitara
* Finna Björnsdottir - bassokitara, taustalaulu
* Kirsikka Kukka - huilu, harppu, kantele
* Ragnar Rök - rummut

## Aiheesta muualla
* Yhtyeen sivu

* Yhtyeen Facebook-sivu
Haldex-kytkin

**Haldex-kytkin** on elektronisesti ohjattu lamellikytkin, joka edellä mainitun järjestelmän tavoin perustuu hydraulipaine-eroon. Se toimii siis samalla periaatteella perinteisen lamellikytkimen kanssa, erona kuitenkin sähköinen ohjaus. Esipaine (ns. herätepaine) kytkimeen tuotetaan sähköisesti pienellä sähköpumpulla, mutta kytkeytymiseen tarvittava varsinainen käyttöpaine saadaan edellä mainitun mekaanisen järjestelmän tavoin hydraulipumppujen pyörimisnopeuserolla. Järjestelmää säädetään täysin sähköisesti ja se toimii venttiilien avulla.

Haldex-kytkintä käytetään yleisesti muun muassa Volkswagen-konsernin poikittaismoottorilla varustetuissa autoissa (4Motion). Haldexin etuna esimerkiksi viskokytkimeen verrattuna on sen selvästi nopeampi toiminta. Mekaanisesti toimivaan Torsen-tasauspyörästöön verrattuna suurin ero on nimenomaan voimanjaon elektronisessa ohjauksessa. Kun kytkimen toiminta ei perustu ainoastaan akselien nopeuseroon, pystyvät muun muassa ABS-, ajonvakautus- ja vetoluistonestojärjestelmät toimimaan normaalisti. Myöskään auton hinaukselle ei ole rajoituksia, koska elektroniikka ei kytke nelivetoa automaattisesti päälle.

Haldexin voimanjako on normaaliolosuhteissa etuvetopainotteinen 90/10. Haldexin on kehittänyt ruotsalainen Haldex Traction Ab. Volkswagen-konsernin lisäksi Haldex-kytkimet ovatkin yleisessä käytössä muun muassa Volvon AWD-malleissa. Volvon ensimmäisissä nelivetoautoissa käytettiin viskokytkintä, mutta vuoden 2001 S60- ja vuoden 2003 V70- ja XC70-malleissa siirryttiin paremmin toimivaan Haldexiin. Mercedes-Benzin vuonna 2012 lanseeraamassa A45AMG 4-matic -mallissa käytetään Haldex-kytkintä, jossa normaalioloissa on puhdas etuveto mutta valitsimella voidaan valita 50/50-voimanjako. Myös Saab on käyttänyt Haldex-kytkintä joissain nelivetomalleissaan.
Simon Fairweather

**Simon John Fairweather** (s. 9. lokakuuta 1969 Adelaide) on australialainen jousiampuja. Hän edustaa seuratasolla Canberra Archery Clubia.

Fairweather osallistui olympialaisiin ensimmäistä kertaa Soulissa 1988, jossa hän oli henkilökohtaisessa kilpailussa kuudestoista ja ampui maansa kolmanneksitoista sijoittuneessa joukkueessa. Hän sai ensimmäisen suuren voittonsa vuoden 1991 MM-kisoissa Krakovassa, kun hän sai kultaa henkilökohtaisesta kilpailusta. Fairweather voitti samoissa kisoissa myös pronssia joukkuekilpailusta. Kisojen jälkeen hänen tulevaisuutensa näytti valoistalta; Fairweather valittiin vuoden nuoreksi australialaiseksi 1991 ja hän sai myös kahden vuoden sponsorisopimuksen. Fairweather ei kuitenkaan onnistunut säilyttämään tasoaan, sillä hän sijoittui seuraavan vuoden olympialaisissa henkilökohtaisessa kilpailussa vasta 25. tilalle. Hän oli kisoissa myös yksi maansa seitsemänneksi sijoittuneen kolmihenkisen joukkueen jäsenistä. Fairweather sijoittui Atlantan olympialaisissa 1996 52. tilalle ja vaikka Australia oli joukkuekilpailussa neljäs, hän harkitsi urheilu-uransa lopettamista. Hän kuitenkin tutustui vuonna 1997 entiseen Etelä-Korean valmentaja Ki Sik Leehen, joka suostutteli Fairweatheria jatkamaan ja teki työtä australialaisjousiampujan tekniikan ja asenteen kanssa. 

Fairweather oli vuonna 2000 vireessä, sillä hän ampui Sydneyn olympialaisissa järjestään taulun keskipisteeseen 70 metrin etäisyydeltä puuskaisesta tuulesta huolimatta. Hän sivusi henkilökohtaisen kilpailun ensimmäisellä kierroksella vanhaa olympiaennätystä eikä hermoillut myöskään ratkaisevassa mittelössä, jossa hän voitti helposti amerikkalaisen Vic Wunderlen. Kyseessä oli Australian ensimmäinen ja toistaiseksi myös ainoa olympiakultamitali jousiammunnasta. Fairweather lopetti uransa kertaalleen pian olympialaisten jälkeen, mutta palasi myöhemmin radoille erityisesti menestyäkseen Ateenan olympialaisissa 2004. Hän kuitenkin putosi kisojen henkilökohtaisessa kilpailussa jo ensimmäisellä kierroksella. Fairweather kilpaili myös maansa kuudenneksi sijoittuneessa joukkueessa.

Simonin vaimo Jackie (o.s. Gallagher) on triathlonin maailmanmestari vuodelta 1996. Simonin sisko Kate taas on olympiatason jousiampuja.

## Lähteet

## Aiheesta muualla
*Simon Fairweather
Jekaterina Muljuk

**Jekaterina Muljuk** (; s. 13. marraskuuta 1976 Mazyr) on valkovenäläinen jousiampuja.

Muljuk osallistui Pekingin olympialaisissa 2008 henkilökohtaiseen kilpailuun, jossa hän sijoittui jaetulle 23. tilalle. Hän oli ranking-kierroksella 47. saatuaan sillä 616 pistettä ja sai ensimmäisellä kierroksella vastaansa kolumbialaisen Natalia Sánchezin. Muljuk voitti kolmella pisteellä, mutta putosi toisella kierroksella hävittyään vain pisteen erolla lopulta hopeaa voittaneelle Kiinan Chen Lingille.

## Lähteet
Brian Haner

**Brian Haner** (s. 7. huhtikuuta 1958) on yhdysvaltalainen kantrimuusikko ja koomikko. Avenged Sevenfoldin soolokitaristi Synyster Gates on Brian Hanerin poika. Haner nähdään silloin tällöin koomikko-vatsastapuhuja Jeff Dunhamin show’ssa esiintyvänä kitaristina ("The Guitar Guy"). Brian toimi myös akustisena kitaristina Avenged Sevenfoldin vuoden 2005 albumilla City Of Evil.
Yhdystie 2044

**Yhdystie 2044** on tie, joka alkaa seututien 204 risteyksestä Säkylästä ja päättyy seututielle 212 Köyliön Vuorenmaalle. Tien pituus on yhdeksän kilometriä. Tie on osittain huonokuntoinen ja se on pidempi reitti ajaa Sivarintien risteyksestä Kankaanpääntien ja Vuorenmaantien risteykseen verrattuna seututeiden 204 ja 212 reittiin, jonka pituus on kahdeksan kilometriä.

## Tien kulku

Tie alkaa Iso-Säkylän kunnanosassa sijaitsevasta seututien 204 risteyksestä, josta tie kulkee ensin peltoaukeita halkoen Kankaanpään kylään asti. Kyseinen tieosuus on tasainen ja laadultaan hyväkuntoinen, mutta liikennemääriin nähden kapea. Kankaanpäässä tie kohtaa yhdystien 2131 eli Pyhän Henrikintien risteyksen, josta se kääntyy Kankaanpääntielle. Kankaanpään jälkeen tie kohtaa Huovinrinteeltä tulevan Kattilankorventien risteyksen sekä ohittaa kapeana ja aiemmasta poiketen huonokuntoisena tienä paikallisia sorakuoppia ennen kuin saapuu Vuorenmaan kylän laitamilla sijaitsevaan päätepisteeseen eli seututien 212 risteykseen.

## Kuvia

Tiedosto:Yhdystie 2044.jpg|Yhdystie 2044 Säkylän ja Kankaanpään välillä.
Tiedosto:Yhdysteiden 2044 ja 2131 risteys Köyliön Kankaanpäässä 2010-07-10.jpg|Yhdystie 2044 Pyhän Henrikintien risteyksessä Kankaanpäässä.


## Lähteet
Kriso

**Kriso** (oikealta nimeltään **Kristian Pienimäki**, s.1988), on suomalainen rap-artisti ja -tuottaja. Hän on osa jyväskyläläisiä hip hop -kollektiiveja JKL Funk Days ja KPC.

## Ura
Kriso aloitti uransa 2000-luvun ensikymmenen lopussa JKL Funk Days -kollektiivissa. 2010-luvun alkupuolella hän julkaisi ensimmäisten soololevyjensä lisäksi Aren ja Rekamin kanssa yhteisalbumin *[[Rautpohja Demot]]*. Hän myös tuli osaksi KPC-kollektiivia. Krison kolmas soololevy *[[Mitä K!?]]* julkaistiin Meiän Musiikki -yhtiön kautta vuonna 2016, ja vuonna 2018 EP-levy *[[Promonauha / Aina valveilla|Promonauha]]* julkaistiin yhteisjulkaisuna Aren *Aina valveilla* -EP:n kanssa. Vuonna 2025 Kriso julkaisi Evil Stöön kanssa yhteisalbumin *Luotathan*.

## Henkilökohtainen elämä
Kriso on alun perin Jyväskylästä; hän on kuvaillut kasvaneensa monella asuinalueella, muun muassa Kortepohjan kaupunginosassa.

Kriso on Korstoraatio-yhtyeessä vaikuttaneen rap-artisti Tohtori Geton isoveli.

## Diskografia
### Sooloalbumit
* *[[Rautpohja LP]]* (2013)
* ''Mitä K!?'' (2016)

### Soolo-EP:t
* *[[Nappo EP]]* (2010)

* *[[Promonauha / Aina valveilla|Promonauha]]* (2018)
* *Funk Days On Tulevaisuus Osa Yks* (2021)
* *Funk Days On Tulevaisuus Osa Kaks* (2022)

### Yhteistyöjulkaisut
* *[[JKL Funk Days Mixtape|Kakkaavat Gangsterit]]* (2007, JKL Funk Days)
**[[JKL Funk Days Mixtape]]* (2008, JKL Funk Days)

* *[[Rautpohja Demot]]* (2011, Aren ja Rekamin kanssa)
* *Luotathan* (2025, Evil Stöön kanssa)

### Vierailijana

## Lähteet

## Aiheesta muualla
*
Clostridium tetani

**Clostridium tetani** eli jäykkäkouristusbakteeri on gram-positiivinen anaerobinen sauvabakteeri, joka pystyy muodostamaan itiöitä. Clostridium tetani saattaa värjäytyä kudosnäytteistä huonosti. Clostridium tetani voi aiheuttaa hengenvaarallisen taudin, jonka tärkeimpiin oireisiin kuuluvat päänsärky, lihasten jäykkyys ja lihaskouristukset. Jäykkäkouristusbakteeri elää etenkin mullassa ja ihminen voi saada tartunnan multaisista haavoista tai likaisista esineistä. Itse tautia eivät aiheuta bakteerit, vaan näiden muodostamat myrkyt eli plasmidivälitteinen tetanospasmiini eli tetanustoksiini ja tetanolysiini. Myrkyt kulkeutuvat veren mukana hermostoon, ja aiheuttavat lihaskouristuksia. Kehittyneissä maissa jäykkäkouristus on nykyään rokotusten ansiosta hyvin harvinainen.

Sairauden itämisaika vaihtelee suuresti, mutta taudinkuva on yleensä sitä rajumpi, mitä nopeammin oireet ilmenevät haavan saamisen jälkeen. Jäykkäkouristus ei tartu ihmisestä toiseen. Se ei myöskään jätä varmaa immuniteettia.

Jäykkäkouristuksen ensimmäinen oire on usein vaikeus avata suuta. Tästä johtuu sairauden englanninkielinen nimi lockjaw ("lukkoleuka"). Vähitellen jäykkyys leviää niskaan, selkään ja selkälihaksiin. Kasvoille ilmestyy kouristusten aiheuttama irvistys (sardoninen nauru). Kouristuksia aiheuttavat monet pienetkin ärsykkeet kuten kosketus, ääni ja valo. Pahimmissa tapauksissa lihaskouristukset vaikeuttavat hengitystä, mikä voi johtaa kuolemaan. Toisaalta jäykkäkouristus voi esiintyä myös niin lievänä, että jopa diagnoosin tekeminen on vaikeata.

Jäykkäkouristusta hoidetaan immunoglobuliinilla eli vasta-aineella. Samalla hoidetaan potilaan haavat, jotka mahdollisesti ovat olleet kosketuksissa maan kanssa. Taudin ehkäisyyn on käytettävissä tehokas rokote.

## Aiheesta muualla
*Terveyskirjasto: ''Clostridium tetani''
*Rokote.fi: Jäykkäkouristus-kurkkumätä-hinkuyskä (tetanus-difteria) 
*Duodecim: Harri Saxén, Jäykkäkouristus, 1999
*UniProt Taxonomy: ''Clostridium tetani''
Nappo EP

**Nappo EP** on rap-artisti Krison 8. kesäkuuta 2010 julkaistu EP. Se julkaistiin Skill Street Entertainmentin kautta. Albumin tuotannosta vastaa kokonaan Kriso itse. Nimi *Nappo* viittaa olueen.

## Kappaleet
# Sisäänheittobreikki
# Tuplaaja
# Nappo (mukana Are)
# Yksinkertanen
# Niin se menee
# Skitti
# G-Talo
# Työttömän arki
# Täytebiisi Nro.2
# Nappo (90's Remix)

## Lähteet
Saarenpää

**Saarenpää** voi tarkoittaa seuraavia:

* Saarenpää, kylä Lohjansaaressa
* Saarenpää, kylä Vähässäkyrössä
*Saarenpää, kylä Himangalla
* Saarenpään linnake, linnake Koiviston maalaiskunnassa
* Saarenpää, seuraavien henkilöiden sukunimi:
** Aarre Saarenpää (ent. *Herckman*, 1886–1955), suomalainen runoilija
** Ahti Saarenpää (s. 1946), suomalainen oikeustieteen professori emeritus
** Esa Saarenpää (1951–2009), suomalainen ralliautoilija
** Gabriel Saarenpää (1600-luvulla), nimismies, valtiopäivämies ja kirkonrakentaja
** Kaisa Saarenpää (s. 2000), suomalainen jalkapalloilija
** Klebér Saarenpää (s. 1975), ruotsalainen jalkapalloilija ja valmentaja
** Konstantin Saarenpää (ent. *Herckman*, 1852–1922), suomalainen kanttoriurkuri ja valtiopäivämies
** Sami Saarenpää (s. 1986), suomalainen lumilautailija
** Seppo Saarenpää (s. 1937), suomalainen pistooliampuja
** Toivo Saarenpää (ent. *Herckman*, 1882–1948), suomalainen säveltäjä, musiikinopettaja ja orkesterin- ja kuoronjohtaja, Konstantin Saarenpään poika 
** Tuovi Saarenpää (1941–1996), suomalainen kirjailija
** Yrjö Saarenpää (s. 1935), suomalainen runoilija
Heikki Matikainen

**Heikki Matikainen** (s. 23. helmikuuta 1979) on suomalainen pesäpalloilija. Hän edustaa Ykköspesiksessä pelaavaa Ulvilan Pesä-Veikkoja. Kaudella 2010 seura pelasi Superpesiksessä.

Aikaisemmin Matikainen on edustanut Hakunilan Kisaa, Vantaan Pesistä, Helsingin Peliveikkoja, RiihiPesistä ja Vantaanjoen Juoksua. Matikainen on ammatiltaan teknisentyönopettaja.

## Lähteet
MLS Most Valuable Player Award

**MLS Most Valuable Player Award** on jalkapalloliiga Major League Soccerin parhaalle pelaajalle kausittain myönnettävä palkinto. Palkinnon saajan valitsevat pelaajat, valmentajat, urheilutoimenjohtajat ja tiedotusvälineiden edustajat.

Preki on ainoa pelaaja, joka on saanut palkinnon useammin kuin kerran. __NOTOC__

## Palkitut

## Katso myös

* MLS Best XI

## Lähteet

## Aiheesta muualla

* MLS Awards
PPI

**PPI** tai **ppi** voi tarkoittaa seuraavia:

* *Partito Popolare Italiano*, Italian kansanpuolue (toimi 1994–2002)
* *Partito Popolare Italiano*, Italian kansanpuolue (toimi 1919–1926)
* pikselitiheyden () yksikkö kuvatekniikassa
* *[[Plan Position Indicator]]*, tutkan näyttölaite
* PPI-lääke, *Proton-Pump Inhibitor*, protonipumppuun vaikuttavia lääkeaineita
* Philips Phonografische Industrie, Philipsin äänilevyjen tuotanto-osasto
* Port Pirien lentokentän IATA-koodi
Akustonvalvontajärjestelmä

**Akustonvalvontajärjestelmää** (, *BMS*) tarvitaan etenkin valvomaan litiumioniakustoja. Tämän järjestelmän tehtävänä on valvoa akuston kennojen jännitettä ja lämpötilaa sekä tasata kennojen sähkövarausta.
Hertzberg

**Hertzberg** on saksalaisperäinen sukunimi, ja se voi viitata ainakin seuraaviin:

* Brita Hertzberg (1901–1976), ruotsalainen oopperalaulaja
* Ewald Friedrich von Hertzberg (1725–1795), preussilainen valtiomies
* Frederick Hertzberg (1923–2000), yhdysvaltalainen psykologi
* Fredrik Hertzberg (1808–1865), suomalainen lääninrovasti, rehtori, dosentti ja valtiopäivämies
* Fredrik Hertzberg (s. 1966), suomalainen kirjallisuustieteilijä ja dosentti
* Gustav Hertzberg (1826–1907), saksalainen historioitsija
* Hugo Hertzberg (1864–1947), suomalainen liikemies ja pankinjohtaja 
* Rafael Hertzberg (1845–1896), suomalainen ruotsinkielinen kirjailija, Fredrik Hertzbergin poika
* Lars Hertzberg (s. 1943), suomalainen filosofian professori
* Päivi Lipponen, ent. Hertzberg, (s. 1967) suomalainen kansanedustaja ja Helsingin kaupunginvaltuutettu
* Sirkka Hertzberg (1877–1955), suomalainen näyttelijä

## Muita
* Lilius & Hertzberg, suomalainen kirjakustantaja ja kirjapaino.
BMS

**BMS** voi tarkoittaa seuraavia:
* Akustonvalvontajärjestelmä ()
* Bristol-Myers Squibb, yhdysvaltalainen lääketeollisuuden yritys
* BMS Scuderia Italia, italialainen autourheilutalli
* *[[Blue Mountain State]]*, televisiosarja
Terra rossa

**Terra rossa** (italiaa ja tarkoittaa punainen maa) on Välimeren kasvillisuusvyöhykkeen alueella esiintyvä punainen maannostyyppi. Se on muodostunut rapautuneen kalkkikiven vaikutuksesta. Punainen väri on peräisin rautayhdisteistä.
Israel (täsmennyssivu)

**Israel** voi tarkoittaa seuraavia:

* Israel, valtio Lähi-idässä
* Israel, patriarkka Jaakobin kunnianimi
* Israel, miehen etunimi ja juutalainen sukunimi
* Israelilaiset, Israelin lapset, juutalaiset, varsinkin Vanhan testamentin ajan heprealaiset
* Israel, muinainen valtio Lähi-idässä
** Israel, edellisen kahtiajaon jälkeen pohjoisempi valtioista
* Israelin maa, perinteinen juutalainen nimitys Etelä-Levantille
* Congregation Shearith Israel, juutalainen seurakunta New Yorkissa, Yhdysvalloissa.
Kylämalva

**Kylämalva** (*Malva pusilla*) on yksivuotinen, Euraasiassa tavattava malvakasvi.

## Ulkonäkö ja koko
Monivartinen kylämalva kasvaa 10–50 cm korkeaksi. Varsi on rento ja karvainen tai kalju. Lehdet ovat pitkäruotisia. Lehtilapa on munuaismainen ja 5–7-halkoinen. Lehden liuskat ovat leveän kolmiomaisia ja hammaslaitaisia. Valkoiset, punasuoniset kukat ovat tavallisesti 2–10 kukan ryhminä lehtihangoissa. Kukan ulkoverhiö on kolmelehtinen ja verhiön pituinen. Terälehdet ovat 4–7 mm pitkiä. Kylämalva kukkii Suomessa heinä–syyskuussa. Kiekkomaiset lohkohedelmykset ovat kaljuja tai karvaisia ja kurttupintaisia. Siemenet säilyttävät itävyytensä maassa jopa vuosikymmeniä.

Suomessa tavattavista malvoista kylämalva muistuttaa läheisimmin satunnaisena tavattavaa katinjuustomalvaa (*M. neglecta*).

## Levinneisyys
Kylämalvan päälevinneisyysalue alkaa Pohjois-Balkanilta, Unkarista, Puolasta ja Baltiasta itään läpi Valko-Venäjän, Ukrainan ja Venäjän aroalueiden Keski-Aasiaan saakka. Lännempänä lajia tavataan Saksassa asti. Pohjoismaissa kylämalvaa kasvaa vakituisena lajina Etelä-Norjassa, Etelä- ja Keski-Ruotsissa sekä Etelä-Suomessa. Laji on levinnyt ihmisen mukana myös paikoin Pohjois-Amerikkaan.

Suomessa kylämalva on muinaistulokas noin Pori–Tampere–Lappeenranta-linjan eteläpuolella, jossa sitä myös nykyään voi varmimmin tavata. Muualla maassa kylämalva on satunnaistulokas, jota on tavattu Pohjois-Lapissa saakka. Laji on suuresti harvinaistunut ja hävinnyt monilta entisiltä esiintymisalueiltaan.

## Elinympäristö
Kylämalva on vanha kulttuurin seuralainen, joka viihtyy muokatulla maalla. Se on tyypillinen vanhoissa kylissä sekä maatilojen pihoilla ja seinustoilla viihtyvä laji. Erityisesti kanaloiden, navetoiden ja karja-aitausten typekkäät lähimaat ovat sille mieluisia. Satunnaisemmin lajia kasvaa satamissa, lastaus- ja kaatopaikoilla. Kylämalva on Suomessa harvinaistunut kasvupaikkojen umpeenkasvun ja pihapiirien siistiytymisen takia.

## Käyttö
Muiden malvojen tapaan kylämalvaa on käytetty lääkekasvina muun muassa yskänlääkkeenä ja kuhmujen hoitoon. Varren kuituja on myös käytetty kehruussa. 

## Lähteet
* Laine, Unto: *Kylämalva*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 185–186.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Toinen laajennettu painos. Hæggström, Carl, Esbo 2010.

### Viitteet

## Aiheesta muualla
* Kasviatlas 2009: Kylämalvan levinneisyys Suomessa
* LuontoPortti: Kylämalva (''Malva pusilla'')
* United States Department of Agriculture (USDA): Malva pusilla 
* Flora of China: Malva pusilla
Bešankovitšy

**Bešankovitšy** () eli **Bešenkovitši** () on kaupunkityyppinen taajama ja maaseutuvaltainen hallintopiiri () Valko-Venäjän Vitsebskin maakunnan keskiosissa, maanteitse 56 kilometriä Vitsebskin länsipuolella. Vuoden 2009 väestönlaskennan mukaan piirissä asui 18&nbsp;516 ihmistä, mikä sisälsi Bešankovitšyn kaupunkimaisen taajaman (7&nbsp;344 as.) ja ympäröivän maaseudun asukkaat.

Bešankovitšyn keskustaajama sijaitsee Itämereen laskevan Väinäjoen etelärannalla; joki toimii piirin pohjoisrajana. Maantieyhteyksistä tärkein on taajaman eteläpuolitse 3 kilometrin päästä kiertävä M3-valtatie. Se alkaa pääkaupunki Minskiä ympäröivältä kehätieltä, saapuu Lahoiskin ja Lepelin kautta Bešankovitšyn luo ja jatkaa maakuntakeskus Vitsebskiin idässä. Rautatie ei ulotu hallintopiiriin.

## Lähteet

## Aiheesta muualla

* Lyhyt kuvaus taajamasta  (BYcity.org)
* Бешенковичский район - Lyhyet artikkelit kaupunkimaisista taajamasta ja hallintopiiristä  (dorogiby.info)
* Bešankovitšyn keskustan kartta  (BYcity.org)
* WikiMapia karttalinkki taajamasta ympäristöineen, kohteiden selitykset pääosin  tai 
* Neuvostoliiton aikaista topografiakarttaa 1:100 000 ja 1:200 000 alueesta 
* Piirin perustietoja ja kartta   (emaps-online.com)
* Kuvia hallintopiirin rakennuksista   (globustut.by)
* Kuvia hallintopiirin rakennuksista ja raunioista ,, ja  (radzima.org)
Robert Walker

**Robert Walker** -nimisiä henkilöitä ovat olleet:

* Robert Walker (1918—1951), yhdysvaltalainen näyttelijä
* Robert Walker (1960—2015), yhdysvaltalainen animaattori
* Robert Walker (1599—1658), englantilainen taidemaalari
* Robert J. Walker (1801—1869), yhdysvaltalainen poliitikko, ministeri ja kuvernööri
Norjan tienumerointijärjestelmä

**Norjan tienumerointijärjestelmässä** numerot 1–99 on varattu pääteille ja numerot 100–999 seututeille. Kaikki päätiet eivät kuitenkaan ole saman tasoisia kunnoltaan; ne jakautuvat eurooppateihin, runkoteihin ja muihin valtateihin. Runkotiet merkitään valkoisella numerolla vihreälle taustalle, ja ne vastaavat tasoltaan Suomen valtateitä. Muut valtatiet merkitään mustalla numerolla valkoiselle taustalle, ja ne vastaavat tasoltaan Suomen kantateitä. Myös seututiet jakautuvat kahteen luokkaan: runkoteihin ja seututeihin. Kolminumeroiset runkotiet merkitään samoin kuin kaksinumeroiset runkotiet.

Seututiet taas merkitään samoin kuin muut valtatiet. Seututeistä kaksi ovat muita korkealuokkaisempia: Eurooppatiet 134 ja 136. Ne vastaavat tasoltaan valtateitä. Eurooppatiellä ei ole kansallista numeroa, vaan ne ovat osa kansallista numerointia. Myöskään eurooppatien numeroa ei esiinny pääsääntöisesti numeroinnissa ilman E-kirjainta, esim. tienumero 6 on vain eurooppatiellä 6, koska maassa kulkee eurooppatie numero 6. Ainut poikkeus tähän on eurooppatie 12, jonka jatke on numeroltaan Valtatie 12. Näin ollen maasta löytyvät tiet E12 sekä 12.

## Päätiet

## Sillat
Luettelo Norjan pisimmistä silloista pituusjärjestyksessä

## Lauttapaikat

## Lähteet
* http://www.vegvesen.no/
Robert Walker (näyttelijä)

**Robert Walker** (13. lokakuuta 1918 Salt Lake City, Utah – 28. elokuuta 1951 Brentwood, Kalifornia) oli yhdysvaltalainen näyttelijä. Hän aloitti näyttelijäopintonsa New Yorkissa 1938 ja avioitui seuraavana vuonna myöhemmin Jennifer Jonesina tunnetuksi tulleen opiskelijatoverinsa Phyllis Isleyn kanssa. Avioliitto Jonesin kanssa päättyi avioeroon vuonna 1945. Walker meni vuonna 1948 naimisiin ohjaaja John Fordin tyttären Barbaran kanssa, mutta avioliitto kesti vain viisi viikkoa. Viimeisinä vuosinaan Walker kärsi alkoholiongelmasta ja hän kuoli äkillisesti vuonna 1951. Walker on saanut tähden Hollywood Walk of Famelle.

## Osittainen filmografia
* *[[Madame Curie]]* (1943)
* *[[Kunnes palaat]]* (*Since You Went Away*, 1943)
* *[[Alta aikayksikön]]* (*The Clock*, 1945)
* *[[Kunnes pilvet väistyvät]]* (*Till the Clouds Roll By*, 1946)
* *[[Muukalaisia junassa]]* (*Strangers on a Train*, 1951)

## Lähteet
Sininen banaani

**Sininen banaani** on teollisuuden ja asutuksen keskittymä Euroopassa. Alue ulottuu epäyhtenäisesti Ison-Britannian eteläosiin, Benelux-maihin, Saksaan, Sveitsiin ja Pohjois-Italiaan. Sillä asuu noin 110 miljoonaa ihmistä. Alue erottuu avaruudesta yöllisessä Euroopassa muuta kirkkaammin valaistuna vyöhykkeenä. Se on maailman suurin suurkaupunkien keskittymä, minkä lisäksi sillä on suurin tuotantokapasiteetti neliökilometriä kohti ja vilkkain kaupallinen liikenne samankokoisiin alueihin verrattuna. Nimityksen kehitti ranskalainen Roger Brunet vuonna 1989, ja sitä käytetään tilastojen rajauksessa. 

Samaan tyyliin on nimetty **"keltaisen banaanin alue"**, joka ulottuu Pariisista Varsovaan, ja **"Aurinkovyöhyke"** Milanosta Valenciaan. Näiden alueiden lisäksi teollisuutta löytyy myös suurkaupunkien ja pääkaupunkien ympäristöstä.

## Lähteet
Surtur Rising

**Surtur Rising** on Amon Amarthin albumi, joka julkaistiin 25. maaliskuuta 2011. Albumi ylsi Suomen virallisen listan sijalle 16.

## Kappaleet
#
#
#
#
#
#
#
#
#
#
#Balls to The Wall (Accept -cover, LP- ja box set -painosten bonuskappale)
#War Machine (Kiss -cover, Box set -painoksen bonuskappale)

Lisäksi CD + DVD -digibook versiossa oleva DVD sisältää yli kolme tuntia yhtyeen keikkataltiointeja vuoden 2008 *Bloodshed Over Bochum* -keikoilta, joilla yhtye soitti neljänä iltana neljä ensimmäistä albumiaan.

## Arvostelut
* AllMusic: 
* Blabbermouth: 9/10
* Imperiumi: 8-/10
* Kaaoszine: 10/10
* Soundi: 

## Lähteet

## Aiheesta muualla
* ''Surtur Rising'' discogs.com -sivustolla
*
Einhorn

**Einhorn** on seuraavien tunnettujen henkilöiden sukunimi:

* Alfred Einhorn (1856–1917), saksalainen kemisti
* David Einhorn (1809–1879), rabbi
* Ira Einhorn (1940–2020), yhdysvaltalainen murhaaja, aiemmin ympäristöaktivisti ja pasifisti
* Lena Einhorn (s. 1954), ruotsalainen kirjailija
Tulilaji

**Tulilaji** on sotilassana, joka kuvaa erilaisia ampumistapoja. Tulilajien määrittely perustuu epäsuorassa ammunnassa käytettyihin tulittamistapoihin eli tulimuotoihin ja aseen ampumaominaisuuksiin. Käsiaseiden tulilajeja ovat kertatuli ja sarjatuli sekä tykistön ja kranaatinheittimistön tulilajeja kertatuli, vuorotuli ja pikatuli.

## Lähteet